* Värv – Praktiline kursustesari floristidele
Kursus „Värvide teooria floristidele“ Kursuse programm 1. Värvi põhimõisted ja värviring Põhivärvid, teise- ja kolmanda astme värvid, värvitoon, heledus, küllastus, varjundid, soojad ja külmad toonid, värvitemperatuur. Loome floristi värviringi ja õpime seda praktiliselt kasutama. 🎨 Praktika: värvikaardid + floristiline töö. 2. Värviharmooniad ja värviskeemid Monokroomne, analoogne, komplementaarne, jagatud komplementaarne, triaad, tetraadi ning teised värviskeemid. Värvide proportsioon, domineeriv ja aktsentvärv. 3.–4. Monokroomne harmoonia Ühe värvitooni erinevad heledused, küllastused ja nüansid. Kuidas luua ühe värvi abil sügavust, kontrasti ja väljendusrikkust. 🎨 Praktika: monokroomne floristiline kompositsioon. 5.–6. Analoogne harmoonia Kõrvutiasetsevate toonide ühendamine, värvide temperatuur, domineeriv ja toetav värv, nüansid ja tasakaal. 🎨 Praktika: analoogses värviskeemis floristiline töö. 7.–8. Kontrast ja komplementaarne harmoonia Täiendvärvid, heleduse-, temperatuuri- ja küllastuskontrast. Aktsentide, värvilaikude ja proportsioonide kasutamine. 🎨 Praktika: kimp, kompositsioon või lauadekoor. 9. Triaadid, tetraadi ja keerukamad kombinatsioonid Mitmevärviliste palettide loomine, värvide tasakaal ja proportsioonid. 🎨 Praktika: keerukama värviskeemiga floristiline töö või installatsioon. 10. Värvikontseptsioon Ideest ja moodboard’ist värvipaleti ning valmis floristilise tööni. Värvi kasutamine kimpudes, pulma- ja sündmusfloristikas, lauadekooris, interjööris ja installatsioonides. 🎨 Lõputöö: iseseisva värvikontseptsiooni põhjal loodud floristiline töö. Kursuse tulemus Kursuse lõpuks oskad näha, analüüsida ja teadlikult kasutada värvi, luua erinevaid värviharmooniaid ja professionaalseid värvipalette ning rakendada värviteooriat erinevates floristilistes töödes. Teooria + värvikaardid + värviring + praktilised ülesanded + floristiline praktika. ✨ Kogu kursust ei ole tingimata vaja läbida! Võid osaleda kogu kursusel või valida ainult need õppeplokid, mis sind kõige rohkem huvitavad. Ka üksikud kohtumised annavad uusi teadmisi, praktilisi oskusi ja inspiratsiooni, mida saad kohe oma floristilises töös kasutada. 💶 1 õppetunni / kohtumise hind: 69 € Kui valid ja tasud kogu kursuse eest korraga, saad 10% soodustust. Kogu kursuse eest on võimalik tasuda ka 3 osas. 📍 Ateljee Artishok/ Tartu mnt 56/ Parkla ⏰ Üks kohtumine kestab 2–2,5 tundi/ Algusega 11:00 👥 Õpime väikestes gruppides – kohtade arv on piiratud. 🎓 Kursust juhendab Yulia Medvedyeva – kolmekordne Eesti meister ja rahvusvaheliselt tunnustatud floristikaõpetaja. 📦Kõik vajalikud materjalid, värvikaardid ja floristiline praktika on kursuse hinna sees.Värv ei ole ainult tunne ega maitse. Värv on tööriist, mida saab õppida teadlikult kasutama. 🌿🎨 👉 Tule kogu kursusele või vali endale sobivad osad ja õpi värvi floristika keeles nägema.